Pitbull (რეპერი)

**არმანდო კრისტიან პერესი** ( დ. 15 იანვარი, 1981) — ამერიკელი რეპერი, მომღერალი, სიმღერების ავტორი და მსახიობი. სასცენო სახელით ცნობილი როგორც „Pitbull“. მან კარიერა 2000-იანი წლების დასაწყისში დაიწყო, როგორც რეგეტონის, ლათინური ჰიპ-ჰოპისა და კრანკის შემსრულებელმა. 2004 წელს ხელი მოაწერა კონტრაქტს TVT Records-თან, რათა გამოეცა თავისი სადებიუტო ალბომი M.I.A.M.I. აღმასრულებელი პროდიუსერი იყო ლილ ჯონი, ალბომი მოხვდა Billboard 200-ში მის მეორე და მესამე ალბომებთან, El Mariel (2006) და The Boatlift (2007) ერთად. მისმა მეოთხე ალბომმა, Pitbull Starring in Rebelution (2009), მას მეინსტრიმში წარმატება მოუტანა სინგლებით „I Know You Want Me (Calle Ocho)“ და „Hotel Room Service“, რომლებმაც აშშ-ის Billboard Hot 100-ში მეორე და მერვე ადგილები დაიკავეს.

პოპ შემსრულებლად რებრენდინგის შემდეგ, პიტბულის მეექვსე და მეშვიდე ალბომებმა, Planet Pit (2011) და Global Warming (2012), ორივემ კომერციული წარმატება მოიპოვა; Billboard Hot 100-ის რეიტინგში პირველი ადგილი დაიკავა სინგლმა „Give Me Everything“ (რომელშიც მონაწილეობდნენ Ne-Yo, Afrojack და Nayer), ხოლო მეორე სინგლი, „Feel This Moment“ (რომელშიც მონაწილეობს კრისტინა აგილერა), შევიდა ათეულში. მისი 2013 წლის სინგლი „Timber“ (კეშასთან ერთად) გახდა მისი მეორე სიმღერა, რომელიც ჩარტის სათავესი მოხვდა, რაც ასევე 18 სხვა ქვეყანაშიც მოახერხა. მისი 2014 წლის სინგლი „Time of Our Lives“ (ნე-იოსთან ერთად) ჩარტის ათეულში მოხვდა და მისი მერვე ალბომიც, Globalization (2014) რეიტინგის სათავეში მოექცა. იმავე წელს მან შეასრულა სიმღერა „We Are One (Ole Ola)“ (ჯენიფერ ლოპესთან და კლაუდია ლეიტთან ერთად), რომელიც 2014 წლის FIFA-ს მსოფლიო ჩემპიონატის ოფიციალური მუსიკალური ქუდი იყო. მოგვიანებით, პიტბული გახდა რამდენიმე ჰიტის თანაავტორი, რომლებიც Billboard Hot 100-ის ოთხეულში შევიდა, ესენია: „I Like It“ ენრიკე იგლესიასის შესრულებით, აშერის შესრულებით „DJ Got Us Fallin' in Love“ და ჯენიფერ ლოპესის შესრულებით „On the Floor“.

პიტბულის შემდგომი ალბომები, Dale (2015) და Climate Change (2017), კომერციულად ჩავარდა. მისი მეთერთმეტე ალბომი და პირველი დამოუკიდებელი რელიზი, Libertad 548 (2019), ლათინურ ჰიპ-ჰოპზე იყო ორიენტირებული და მის სათავეში გვხვდებოდა სინგლები „No Lo Trates“ (Daddy Yankee-სთან და Natti Natasha-სთან ერთად) და „Me Quedaré Contigo“ (Ne-Yo-სთან ერთად) შეადგენდა. მისი მეთორმეტე ალბომი, Trackhouse (2023), ლათინო ამერიკელ მსმენელზე უფრო მეტად იყო ორიენტირებული. 

პიტბულს მსოფლიო მასშტაბით 25 მილიონზე მეტი სტუდიური ალბომი და 100 მილიონზე მეტი სინგლი აქვს გაყიდული. 2026 წლის მარტის მონაცემებით, მას YouTube-ზე 15 მილიარდზე მეტი ნახვა აქვს. Billboard-მა ის 2010-იანი წლების 45-ე საუკეთესო შემსრულებლად დაასახელა, ხოლო 2010-იანი წლების 24-ე საუკეთესოდ ლათინოამერიკელ შემსრულებლებს შორის. Pitbull-ის სხვა წამოწყებებს შორისაა ბრენდის ელჩობა და სხვადასხვა ორგანიზაციისთვის მოღვაწეობა, აქტივიზმი და ქველმოქმედება ლათინოამერიკულ საზოგადოებაში, რადიოსადგური — Pitbull's Globalization — Sirius XM Radio-ზე და Trackhouse Racing NASCAR გუნდის საკუთრება. 2019 წლის მაისის მონაცემებით, პიტბულს 35 Billboard Latin Music Awards აქვს მოგებული.

## რესურსები ინტერნეტში
*imdb
*biography.com

## სქოლიო
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:დაბადებული 1981
კატეგორია:ამერიკელი რეპერები
კატეგორია:ამერიკელი ქველმოქმედები
კატეგორია:დაბადებული 15 იანვარი
კატეგორია:XXI საუკუნის ამერიკელი ბიზნესმენები
კატეგორია:XXI საუკუნის ამერიკელი რეპერები
კატეგორია:ამერიკელი მომღერლები
კატეგორია:ამერიკელი პოპ-მომღერლები